
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και συγκρότηση της Επιτροπής Παρακο¬ 
λούθησης των ενταγμένων έργων στο Πρόγραμ¬ 
μα “Ολοκληρωμένη παρέμβαση για τη στήριξη 
της Γυναικείας Απασχόλησης μέσω ενίσχυσης 
της Επιχειρηματικότητας”, του Επιχειρησιακού 
Προγράμματος «Εθνικό Αποθεματικό Απροβλέ¬ 
πτων». 1 

Έγκριση του Εσωτερικού Κανονισμού του προγράμ¬ 
ματος Παιδαγωγικής και Διδακτικής επάρκειας 
Πρωτοβάθμιας Εκπαίδευσης του Παιδαγωγικού 
Τμήματος Δημοτικής Εκπαίδευσης της Σχολής 
Επιστημών Αγωγής του Πανεπιστημίου Κρήτης... 2 


ΑΠΟΦΑΣΕΙ Σ 

Αριθμ. 10598/Β3 1495 (1) 

Σύσταση και συγκρότηση της Επιτροπής Παρακο¬ 
λούθησης των ενταγμένων έργων στο Πρόγραμμα 
“Ολοκληρωμένη παρέμβαση για τη στήριξη της Γυ- 
ναικείας Απασχόλησης μέσω ενίσχυσης της Επιχει¬ 
ρηματικότητας”, του Επιχειρησιακού Προγράμματος 
«Εθνικό Αποθεματικό Απροβλέπτων». 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε 
με το άρθρο 1 του ΠΔ. 63/2005 (ΦΕΚ 98/Α/22.04.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

2. Το Ν. 3614/2007 (ΦΕΚ Α' 267/3.12.2007) «Διαχείριση, 
έλεγχος και εφαρμογή αναπτυξιακών παρεμβάσεων για 
την προγραμματική περίοδο 2007 - 2013», όπως τροπο¬ 
ποιήθηκε και ισχύει. 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις». 

4. Τον Κανονισμό (ΕΚ) 1081/2006 του Ευρωπαϊκού Κοι¬ 
νοβουλίου και του Συμβουλίου της 5ης Ιουλίου 2006 «για 


το Ευρωπαϊκό Κοινωνικό Ταμείο και την κατάργηση του 
Κανονισμού (ΕΚ) αριθ. 1784/1999», όπως ισχύει. 

5. Τον Κανονισμό ΕΚ 1083/2006 του Συμβουλίου της 
11.7.2006 (ΕΕΕΕ Ι_ 210/31.7.2006) “περί καθορισμού γενι¬ 
κών διατάξεων για το Ευρωπαϊκό Ταμείο Περιφερεια¬ 
κής Ανάπτυξης, το Ευρωπαϊκό Κοινωνικό Ταμείο και το 
Ταμείο Συνοχής και την κατάργηση του ΕΚ 1260/1999”, 
όπως ισχύει 

6. Τον ΕΚ. 1828/2006 της Επιτροπής της 8.12.2006 (ΕΕΕΕ 
Ε 317/27.12.2006) «για τη θέσπιση κανόνων σχετικά με την 
εφαρμογή του κανονισμού ΕΚ 1083/2006 του Συμβουλίου 
της 11.7.2006 περί καθορισμού γενικών διατάξεων για το 
Ευρωπαϊκό Ταμείο Περιφερειακής Ανάπτυξης, το Ευρω¬ 
παϊκό Κοινωνικό Ταμείο και το Ταμείο Συνοχής και του 
κανονισμού ΕΚ 1080/2006 του Ευρωπαϊκού Κοινοβουλίου 
και του Συμβουλίου για το Ευρωπαϊκό Ταμείο Περιφε¬ 
ρειακής Ανάπτυξης» όπως ισχύει. 

7. Την με αριθμό 0(2008) 6479/03.11.2008 απόφαση της 
Ευρωπαϊκής Επιτροπής για την έγκριση του Επιχειρη¬ 
σιακού Προγράμματος «Εθνικό Αποθεματικό Απροβλέ¬ 
πτων» (2007ΘΗ051Β\/001) όπως ισχύει κάθε φορά. 

8. Τον Κανονισμό (ΕΚ) 1998/15.12.2006 της Επιτροπής 
των Ευρωπαϊκών Κοινοτήτων για την εφαρμογή των 
άρθρων 87 και 88 της Συνθήκης στις Ενισχύσεις Ήσσο- 
νος Σημασίας (άθ Μίπίπηίε), όπως ισχύει. 

9. Τη με Α.Π. 14053/ΕΥΣ1749/27.03.2008 Υπουργική από¬ 
φαση Συστήματος Διαχείρισης, όπως τροποποιήθηκε 
και ισχύει. 

10. Το με Α.Π. 23105/ΓΔΑΑΠ4632/ΕΥΘΥ1/23.5.2008 Εγ¬ 
χειρίδιο Διαδικασιών Διαχείρισης και Ελέγχου Συγχρη- 
ματοδοτούμενων πράξεων, όπως τροποποιήθηκε και 
ισχύει. 

11. Τον με Α.Π. 37135/ΓΔΑΠΠΠ 5537/8.8.2008 Οδηγό 
Συστήματος Διαχείρισης και Ελέγχου Συγχρηματοδο- 
τούμενων Πράξεων, όπως τροποποιήθηκε και ισχύει. 

12. Την με Α.Π. 1121/408 Δ/Φ03.2.3.2012/ΦΕΚ Β' 655/ 
07.03.2012 απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης, Οικονομικών 
και Ανάπτυξης, Ανταγωνιστικότητας και Ναυτιλίας “Αντι¬ 
κατάσταση της υπ’ αριθμ. 15636/2938Δ/Φ.03/16.12.2008 
(ΦΕΚ Β' 2555/17.12.2008) κοινής υπουργικής απόφασης 
σύστασης της Ειδικής Γραμματείας για την Ανταγωνι¬ 
στικότητα και της Ειδικής Υπηρεσίας Διαχείρισης του 
Επιχειρησιακού Προγράμματος ΑΝΤΑΓΩΝΙΣΤΙΚΟΤΗΤΑ 
ΚΑΙ ΕΠΙΧΕΙΡΗΜΑΤΙΚΟΤΗΤΑ (ΕΥΔ ΕΠΑΕ)”. 

13. Την με Α.Π. 13152/1870/26.3.2010 (ΦΕΚ ΥΟΔΔ 113/ 

29.3.2010) απόφαση του Πρωθυπουργού και της Υπουρ¬ 
γού Οικονομίας, Ανταγωνιστικότητας και Ναυτιλίας με 
θέμα: Διορισμός μετακλητού Ειδικού Γραμματέα της 
Ειδικής Γραμματείας για την Ανταγωνιστικότητα του 
Υπουργείου Οικονομίας, Ανταγωνιστικότητας και Ναυ¬ 
τιλίας. 

14. Την υπ’ αριθμ. 51956/20.10.2014 (ΥΟΔΔ 651) απόφαση 
του Πρωθυπουργού και του Υπουργού Ανάπτυξης και 
Ανταγωνιστικότητας για διορισμό του Σπ. Ευσταθό- 
πουλου στη θέση του Γενικού Γραμματέα Δημοσίων 
Επενδύσεων - ΕΣΠΑ. 

15. Την με Α.Π. 7682/1854Δ/Φ03/4.11.2010 (ΦΕΚ Β' 1826/ 

22.11.2010) απόφαση του Υπουργού Οικονομίας, Αντα¬ 
γωνιστικότητας και Ναυτιλίας “Μεταβίβαση στον Ειδικό 
Γραμματέα της Ειδικής Γραμματείας για την Ανταγω¬ 
νιστικότητα, στον Προϊστάμενο της Ειδικής Υπηρεσίας 
Διαχείρισης (ΕΥΔ) του Επιχειρησιακού Προγράμματος 
ΑΝΤΑΓΩΝΙΣΤΙΚΟΤΗΤΑ και ΕΠΙΧΕΙΡΗΜΑΤΙΚΟΤΗΤΑ, στους 
Προϊσταμένους των Μονάδων της ΕΥΔ, του δικαιώματος 
υπογραφής «Με εντολή Υπουργού» και ειδικότερα το 
Άρθρο 2, παράγραφος 6 αυτής. 

13. Την υπ’ αριθμ. 11770/ΕΥΣ 2102/28.03.2013 (ΦΕΚ 696/ 
Β728.03.2013) Υπουργική απόφαση σχετικά με την «Εκ¬ 
χώρηση αρμοδιοτήτων διαχείρισης για Πράξεις του 
Επιχειρησιακού Προγράμματος «Εθνικό Αποθεματικό 
Απροβλέπτων» στην Ειδική Υπηρεσία Διαχείρισης του 
Επιχειρησιακού Προγράμματος «Ανταγωνιστικότητα και 
Επιχειρηματικότητα», όπως ισχύει. 

16. Την απόφαση του Ειδικού Γραμματέα για την 
Ανταγωνιστικότητα για την ανάθεση του έργου: 
«Επιλογή Ενδιάμεσων Φορέων Διαχείρισης Κρατικών 
Ενισχύσεων του ΕΠΑΕ, σύμφωνα με το Άρθρο 4 του 
Ν. 3614/2007 και του Π.Δ. 98/1996» στον ΕΦΕΠΑΕ (Αρ. 
Πρωτ. 4226/1019Δ/14.4.2009). 

17. Την σύμβαση μεταξύ ΕΥΔ ΕΠΑΕ και ΕΦΕΠΑΕ με 
Α.Π. 4226/1019Δ/14.04.2009, «Επιλογή Ενδιάμεσου Φορέα 
Διαχείρισης Κρατικών Ενισχύσεων του ΕΠΑΕ, σύμφωνα 
με το Άρθρο 4 του Ν. 3614/2007 και του Π.Δ. 98/1996». 

18. Την από 21.11.2012 Απόφαση της 4ης Συνεδρίασης 
της Επιτροπής Παρακολούθησης του Ε.Π. ΕΘΝΙΚΟ ΑΠΟ- 
ΘΕΜΑΤΙΚΟ ΑΠΡΟΒΛΕΠΤΩΝ (ΕΠΕΑΑ) για την έγκριση 
των κριτηρίων αξιολόγησης πράξεων του σχεδίου δρά¬ 
σης «Ολοκληρωμένη παρέμβαση για την στήριξη της 
Γυναικείας Απασχόλησης μέσω ενίσχυσης της Επιχει¬ 
ρηματικότητας». 

19. Την με Α.Π. 316/49/Α2/18.01.2013 απόφαση του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων με θέμα: Πρόσκληση υποβολής 
αιτήσεων υπαγωγής επενδυτικών σχεδίων/ενισχύσεων 
στη Δράση «Ολοκληρωμένη παρέμβαση για την στήρι¬ 
ξης της Γ υναικείας Απασχόλησης μέσω ενίσχυσης της 
Επιχειρηματικότητας» και στα Παραρτήματα αυτού του 
Επιχειρησιακού Προγράμματος «Εθνικό Αποθεματικό 
Απροβλέπτων», όπως τροποποιήθηκε και ισχύει με την 
με Α.Π. 5521/3489/Α2/16.04.2014 όμοια απόφαση. 

20. Την με Α.Π. 2019/456/Α2/26.03.2013 απόφαση του 
Υπουργού Ανάπτυξης, Ανταγωνιστικότητας, Υποδομών, 
Μεταφορών & Δικτύων με θέμα: Συμπλήρωση διευκρινί¬ 
σεων στον Οδηγό του Προγράμματος «Ολοκληρωμένη 
παρέμβαση για την στήριξης της Γ υναικείας Απασχόλη¬ 
σης μέσω ενίσχυσης της Επιχειρηματικότητας» και στα 
Παραρτήματα αυτού του Επιχειρησιακού Προγράμματος 


«Εθνικό Αποθεματικό Απροβλέπτων» και παράταση προ¬ 
θεσμίας υποβολής προτάσεων. 

21. Την με Α.Π. 2324/531/Α2/05.04.2013 απόφαση του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων με θέμα: Παράταση μέχρι την 
Δευτέρα 8 Απριλίου, ώρα 17:00, της καταληκτικής ημε¬ 
ρομηνίας ηλεκτρονικής υποβολής αιτήσεων υπαγωγής 
στο Πρόγραμμα «Ολοκληρωμένη παρέμβαση για την 
στήριξης της Γ υναικείας Απασχόλησης μέσω ενίσχυσης 
της Επιχειρηματικότητας» του Επιχειρησιακού Προγράμ¬ 
ματος «Εθνικό Αποθεματικό Απροβλέπτων». 

22. Την με Α.Π. 5794/1403/Α2/23.08.2013 απόφαση του 
Υπουργού Ανάπτυξης και Ανταγωνιστικότητας με θέμα: 
Ένταξη και έγκριση χρηματοδότησης των έργων στο 
Πρόγραμμα «Ολοκληρωμένη παρέμβαση για την στήρι¬ 
ξη της Γυναικείας Απασχόλησης μέσω ενίσχυσης της 
Επιχειρηματικότητας». 

23. Την με Α.Π. 7338/1810/Α2/15.10.2013 απόφαση του 
Υπουργού Ανάπτυξης και Ανταγωνιστικότητας με θέμα: 
Παράταση προθεσμίας υποβολής δικαιολογητικών μετά 
την ένταξη των έργων του Προγράμματος «Ολοκληρω¬ 
μένη παρέμβαση για την στήριξη της Γ υναικείας Απα¬ 
σχόλησης μέσω ενίσχυσης της Επιχειρηματικότητας». 

24. Το αίτημα του ΕΦΕΠΑΕ με Α.Π. 5723/11.11.2013 (Α.Π. 
ΕΥΔ ΕΠΑΕ 8153/11.11.2013) και την ορθή επανάληψη αυτού 
με Α.Π. 5723/11.11.2013 (Α.Π. ΕΥΔ ΕΠΑΕ 9177/10.12.2013) για 
την τροποποίηση του Οδηγού του Προγράμματος «Ολο¬ 
κληρωμένη παρέμβαση για την στήριξη της Γ υναικείας 
Απασχόλησης μέσω ενίσχυσης της Επιχειρηματικότη¬ 
τας» του Ε.Π. «Εθνικό Αποθεματικό Απροβλέπτων». 

25. Την με Α.Π. 5521/3489/Α2/16.4.2014 Υπουργική από¬ 
φαση «Τροποποίηση του Οδηγού του Προγράμματος 
«Ολοκληρωμένη παρέμβαση για την στήριξη της Γυ¬ 
ναικείας Απασχόλησης μέσω ενίσχυσης της Επιχειρη¬ 
ματικότητας». 

26. Την από 5.8.2014 ηλεκτρονικό μήνυμα του ΕΦΕΠΑΕ 
προς την ΕΥΔ/ΕΠΑΕ για τον ορισμό εκπροσώπων του 
ΕΦΕΠΑΕ στην Επιτροπή Παρακολούθησης του Προγράμ¬ 
ματος του Εθνικού Αποθεματικού Απροβλέπτων. 

27. Το από 8.11.2013 ηλεκτρονικό μήνυμα της ΕΥΔ/ΕΠΕ- 
ΑΑ (Α.Π. ΕΥΔ/ΕΠΑΕ 8208/1227/13.11.2013) για το ορισμό 
εκπροσώπων της υπηρεσίας στην Επιτροπή Παρακολού¬ 
θησης του Προγράμματος με τίτλο «Ολοκληρωμένη πα¬ 
ρέμβαση για την στήριξη της Γ υναικείας Απασχόλησης 
μέσω ενίσχυσης της Επιχειρηματικότητας» του Εθνικού 
Αποθεματικού Απροβλέπτων. 

28. Την ανάγκη σύστασης και συγκρότησης Επιτροπής 
Παρακολούθησης για την εξέταση των θεμάτων που 
αφορούν την υλοποίηση των επενδυτικών σχεδίων που 
έχουν ενταχθεί στο Πρόγραμμα «Ολοκληρωμένη πα¬ 
ρέμβαση για την στήριξη της Γ υναικείας Απασχόλησης 
μέσω ενίσχυσης της Επιχειρηματικότητας». 

29. Το γεγονός ότι από τις διατάξεις της Απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τη σύσταση και συγκρότηση δμελούς Επιτροπής Πα¬ 
ρακολούθησης των ενταγμένων έργων στο Πρόγραμμα 
«Ολοκληρωμένη παρέμβαση για την στήριξη της Γυ¬ 
ναικείας Απασχόλησης μέσω ενίσχυσης της Επιχειρη¬ 
ματικότητας», η οποία είναι αρμόδια για την εξέταση 
αιτημάτων τροποποίησης, ολοκλήρωσης και απένταξης 
(σύμφωνα με τα οριζόμενα στο Κεφάλαιο 15 του Οδηγού 
του Προγράμματος) και γενικότερα ειδικών θεμάτων 

που έχουν να κάνουν με την υλοποίηση, την παρακο¬ 
λούθηση, την ολοκλήρωση και την παραλαβή των έργων, 
σύμφωνα με τις διατάξεις του Οδηγού Προγράμματος 
όπως αυτός ισχύει κάθε φορά. 

Ειδικότερα όσον αφορά τις αρμοδιότητες της Επιτρο¬ 
πής, διευκρινίζονται τα εξής: 

• Σε περίπτωση που τροποποιήσεις διαφοροποιούν 
ουσιωδώς τα κριτήρια επιλεξιμότητας και αξιολόγησης, 
ο ΕΦΕΠΑΕ προβαίνει σε σχετική εισήγηση στην Επιτρο¬ 
πή, η οποία και γνωμοδοτεί για την τελική απόρριψη 
ή μη του έργου και την έκδοση σχετικής απόφασης. 

• Αιτήματα τροποποίησης θα παρουσιάζονται στην 
Επιτροπή στις περιπτώσεις που οι προτεινόμενες τρο¬ 
ποποιήσεις υπερβαίνουν το 50% του εγκεκριμένου προ¬ 
ϋπολογισμού, μη συμπεριλαμβανομένου του κόστους της 
νέας θέσης εργασίας. Εάν κατά την εξέταση αιτήματος 
διαπιστωθεί ότι επηρεάζονται τα κριτήρια επιλεξιμότη- 
τας, ο ΕΦΕΠΑΕ προχωρεί σε επαναξιολόγηση των κριτη¬ 
ρίων του έργου και εισηγείται σχετικά στην Επιτροπή την 
επανακατάταξή του, ή την απένταξή του στην περίπτωση 
που με τη νέα κατάταξη η βαθμολογία της πρότασης 
είναι χαμηλότερη του κατώτατου ορίου ένταξης. 

• Τα αιτήματα απένταξης θα εξετάζονται από τα μέλη 
της Επιτροπής, μετά από την παρουσίαση αυτών από 
τον ΕΦΕΠΑΕ. 

• Η ολοκλήρωση των έργων γίνεται κυρίως με ευθύνη 
του ΕΦΕΠΑΕ 

Για τις παραπάνω περιπτώσεις, ο ΕΦΕΠΑΕ ως άμε¬ 
σος φορέας υλοποίησης θα έχει την υποχρέωση κάθε 
φορά να παρουσιάσει τεκμηριωμένη εισήγηση επί του 
θέματος στην Επιτροπή. 

Ειδικότερα στις περιπτώσεις όπου απαιτείται τροπο¬ 
ποίηση, ολοκλήρωση ή ανάκληση της απόφασης έντα¬ 
ξης, η Επιτροπή εισηγείται στην ΕΥΔ ΕΠΑΕ για την 
έκδοση της σχετικής απόφασης. 

Όσον αφορά την απόφαση ολοκλήρωσης των έργων, 
αυτή εκδίδεται από την ΕΥΔ ΕΠΑΕ, κατόπιν εισήγησης 
του ΕΦΕΠΑΕ στην Επιτροπή Παρακολούθησης και πε¬ 
ριλαμβάνει το σύνολο των ολοκληρωμένων έργων της 
πράξης, τα οποία έχουν παραληφθεί από τον ΕΦΕΠΑΕ. 
Η απόφαση αυτή θα περιλαμβάνει πίνακα με τα στοιχεία 
των ολοκληρωμένων έργων ανά περιφέρεια: Κωδικός 
ΜΙ3, επωνυμία, ΑΦΜ, αρχικά εγκεκριμένος προϋπολογι¬ 
σμός (και αναλογούσα δημόσια δαπάνη), τελικός προϋ¬ 
πολογισμός και καταβληθείσα δημόσια δαπάνη, καθώς 
και ημερομηνία ολοκλήρωσης του έργου. 

Στην περίπτωση μη υλοποίησης μέρους του φυσικού 
αντικειμένου, απαιτείται στη σχετική έκθεση προόδου 
να αναφέρεται ρητά αν για το έργο, ως έχει υλοποιηθεί 
διαπιστώνεται ότι: 

• Υλοποιήθηκε με βάση τους όρους του Οδηγού του 
Προγράμματος. 

• Υλοποιήθηκε από επιχείρηση-δικαιούχο που λειτουρ¬ 
γεί νόμιμα. 

• Έχουν εξοφληθεί όλες οι δαπάνες του. 

• Εφόσον συντρέχουν και τα τρία προαναφερθέντα 
κριτήρια, το έργο παραλαμβάνεται χωρίς να απαιτείται 
έγκριση από την Επιτροπή. 

Η Επιτροπή Παρακολούθησης συγκροτείται ως εξής: 

1. Ιωάννα Καρδάση του Γεωργίου, με ΑΔΤ: Σ652046, στέ¬ 
λεχος επίσης της Μονάδας Β3 της ΕΥΔ ΕΠΑΕ, με ανα¬ 
πληρωματική την Ειρήνη Μητσού του Σταματίου, με ΑΔΤ 
Ξ393918, στέλεχος επίσης της Μονάδας Β3 της ΕΥΔ ΕΠΑΕ. 


2. Δημήτριος Αργυρόπουλος του Ιωάννη-Αριστείδη, 
με ΑΔΤ: ΑΚ208571, στέλεχος της Μονάδας Β3 της ΕΥΔ/ 
ΕΠΑΕ, με αναπληρωματικό τον Παύλο Καρούσο του 
Χριστοφόρου, με ΑΔΤ: ΑΙ103814, στέλεχος επίσης της 
Μονάδας Β3 της ΕΥΔ/ΕΠΑΕ. 

3. Λυπιρίδης Ιωάννης του Αθανασίου, με ΑΔΤ: Ν258965, 
Προϊστάμενος της Μονάδας Α της ΕΥΔ/ΕΠΕΑΑ της ΕΥΣ, 
με αναπληρωματική την Βεντούρη Μαρία του Θρασύ¬ 
βουλου, με ΑΔΤ: Π099092 στέλεχος επίσης της Μονάδας 
Α της ΕΥΔ/ΕΠΕΑΑ της ΕΥΣ. 

4. Παναγοπούλου Αστερία του Παναγιώτη, με ΑΔΤ: 
ΑΑ005894, στέλεχος της Μονάδας Α της ΕΥΔ/ΕΠΕΑΑ 
της ΕΥΣ, με αναπληρωματική την Γκιντίκα Τριάδα του 
Βασιλείου, με ΑΔΤ: ΑΖ603741 στέλεχος επίσης της Μο¬ 
νάδας Α της ΕΥΔ/ΕΠΕΑΑ της ΕΥΣ. 

5. Αγγελος Σταυρόπουλος του Αθανασίου, με ΑΔΤ: 
ΑΚ 006351, στέλεχος της Διαχειριστικής Ευρωπαϊκών 
Προγραμμάτων, εταίρου του ΕΦΕΠΑΕ, με αναπλη¬ 
ρωματικό τη Μάρθα Γεράκη του Αθανασίου, με ΑΔΤ: 
ΑΖ 641173, στέλεχος της ΑΕΔΕΠ, εταίρου του ΕΦΕΠΑΕ. 

Πρόεδρος/Συντονιστής ορίζεται η Καρδάση Ιωάννα. 

Γραμματέας ορίζεται η Πασχαλίνα Νιζάμη του Δημη- 
τρίου, με ΑΔΤ: ΑΑ 472907, στέλεχος του ΕΦΕΠΑΕ, με 
αναπληρωματική την Νικολέτα Παυλοπούλου του Κων/ 
νου, με ΑΔΤ: X 292932, της Διαχειριστικής Ευρωπαϊκών 
Προγραμμάτων, εταίρου του ΕΦΕΠΑΕ. 

Η Επιτροπή Παρακολούθησης βρίσκεται σε απαρτία 
και μπορεί να συνεδριάσει όταν παρευρίσκονται τρία (3) 
τουλάχιστον από τα μέλη της τα οποία έχουν δικαίωμα 
ψήφου, εκ των οποίων υποχρεωτικά τουλάχιστον ένα 
μέλος προερχόμενο από την ΕΥΔ ΕΠΑΕ. 

Τα μέλη της παραπάνω Επιτροπής μετά τη σχετική 
γνωμοδότηση για κάθε θέμα υπογράφουν σχετικό πρα¬ 
κτικό και διατυπώνουν σχετική εισήγηση στην ΕΥΔ/ΕΠΑΕ. 

Η Επιτροπή Παρακολούθησης είναι μη αμειβόμενη και 
οι συνεδριάσεις της θα πραγματοποιούνται εντός του 
κανονικού ωραρίου. 

Η χρονική διάρκεια του έργου της Επιτροπής ορίζεται 
ως το κλείσιμο του Προγράμματος «Ολοκληρωμένη πα¬ 
ρέμβαση για τη στήριξη της Γυναικείας Απασχόλησης 
μέσω ενίσχυσης της Επιχειρηματικότητας» που υλοποι¬ 
είται στο πλαίσιο του ΕΣΠΑ 2007-2013. Η συγκρότηση 
της Επιτροπής λύεται αυτοδίκαια μετά το πέρας του 
έργου του Προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2014 

Με εντολή Υπουργού 
Ο Γ ενικός Γ ραμματέας 
Δημοσίων Επενδύσεων - ΕΣΠΑ 
ΣΠΥΡΙΔΩΝ ΕΥΣΤΑΘΟΠΟΥΛΟΣ 

-♦- 

Αριθμ. 16497 (2) 

Έγκριση του Εσωτερικού Κανονισμού του προγράμμα¬ 
τος Παιδαγωγικής και Διδακτικής επάρκειας Πρω¬ 
τοβάθμιας Εκπαίδευσης του Παιδαγωγικού Τμήμα¬ 
τος Δημοτικής Εκπαίδευσης της Σχολής Επιστημών 
Αγωγής του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις της περιπτώσεως α της παραγράφου 

3 του άρθρου 2 του Ν. 3848/2010 (ΦΕΚ Α' 71/19.5.2010), 
όπως τροποποιήθηκε με την περίπτωση α της παρα¬ 
γράφου 22 του άρθρου 36 του Ν. 4186/2013 (ΦΕΚ Α' 193/ 

17.9.2013) και ισχύει. 

2. Την υπ’ αριθμ. 302/24.05.2012 απόφαση της Συ¬ 
γκλήτου του Πανεπιστημίου Κρήτης, σχετικά με 
την έγκριση του προγράμματος Παιδαγωγικής και 
Διδακτικής επάρκειας Πρωτοβάθμιας Εκπαίδευσης 
από το Παιδαγωγικό Τμήμα Δημοτικής Εκπαίδευσης 
της Σχολής Επιστημών Αγωγής του Πανεπιστημίου 
Κρήτης. 

3. Την υπ’ αριθμ. 35/14.10.2013 (θέμα 9ο) πράξη του 
Ινστιτούτου Εκπαιδευτικής Πολιτικής (Ι.Ε.Π.) 

4. Την υπ’ αριθμ. 17785/Γ2/7-2-2014 (ΦΕΚ Β' 378/18.2.2014) 
απόφαση του Υπουργού Παιδείας και Θρησκευμάτων 
σχετικά με την έγκριση του Προγράμματος Παιδαγωγι¬ 
κής και Διδακτικής Επάρκειας Αποφοίτων Πανεπιστημια¬ 
κών Τμημάτων, του Παιδαγωγικού Τμήματος Δημοτικής 
Εκπαίδευσης της Σχολής Επιστημών Αγωγής του Πα¬ 
νεπιστημίου Κρήτης. 

5. Την υπ’ αριθμ. 75/5.6.2014 απόφαση του Κοσμήτο¬ 
ρα της Σχολής Επιστημών Αγωγής του Πανεπιστημίου 
Κρήτης με την οποία εγκρίθηκε η με αριθμό 443/ 
9.4.2014 απόφαση της Συνέλευσης του Παιδαγωγικού 
Τμήματος Δημοτικής Εκπαίδευσης του Πανεπιστημίου 
Κρήτης σχετικά με τον με ημερομηνία 1.04.2014 Εσω¬ 
τερικό Κανονισμό του προγράμματος Παιδαγωγικής 
και Διδακτικής επάρκειας Πρωτοβάθμιας Εκπαίδευσης 
του Παιδαγωγικού Τμήματος Δημοτικής Εκπαίδευσης 
της Σχολής Επιστημών Αγωγής του Πανεπιστημίου 
Κρήτης. 

6. Την υπ’ αριθμ. 327/31.07.2014 απόφαση της Συγκλή¬ 
του του Πανεπιστημίου Κρήτης σχετικά με την έγκριση 
των Συμπληρωματικών διευκρινήσεων επί του Προγράμ¬ 
ματος Παιδαγωγικής και Διδακτικής Επάρκειας Α'/θμιας 
Εκπαίδευσης του ΠΤΔΕ. 

7. Την υπ’ αριθμ. 499/8.8.2013 απόφαση του Πρύτανη 
του Πανεπιστημίου Κρήτης (ΦΕΚ Β' 2225/10.9.2013, όπως 
διορθώθηκε στο ορθό με το υπ’ αριθμ. ΦΕΚ Β' 2453/ 

1.10.2013) . 

8. Την υπ’ αριθμ. Φ.120.61 /19/Β2/64578/20.07.2011 Υπουρ¬ 
γική απόφαση σχετικά με την εκλογή του Καθηγητή 
Ευριπίδη Γ. Στεφάνου ως Πρύτανη του Πανεπιστήμιου 
Κρήτης με θητεία τεσσάρων (4) ετών από 01.09.2011 έως 
31.08.2015 (Φ.Ε.Κ. 241/29.07.2011, τ.Υ.Ο.Δ.Δ.). 

9. Τις διατάξεις του άρθρου 4 του Ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
καθώς και την κατ’ εξουσιοδότηση αυτού εκδοθείσα 
υπ’ αριθμ. ΥΠΟΙΚ Δ6 1127865/ΕΞ2010/30.09.2010 από¬ 
φαση. 

10. Τις διατάξεις του εδαφίου γ' της παρ. 22 του άρ¬ 
θρου 80 ν. 4009/2011 (Α' 195), 

11. Το γεγονός ότι από την εφαρμογή της παρούσας 
δεν προκαλείται δαπάνη στον κρατικό προϋπολογισμό, 
αποφασίζουμε: 

Εγκρίνουμε τον Εσωτερικό Κανονισμό του Προ¬ 
γράμματος Παιδαγωγικής και Διδακτικής Επάρκειας 
Πρωτοβάθμιας Εκπαίδευσης του Παιδαγωγικού Τμή¬ 
ματος Δημοτικής Εκπαίδευσης της Σχολής Επιστη¬ 
μών Αγωγής του Πανεπιστημίου Κρήτης, ο οποίος 
έχει ως εξής: 


Πανεπιστήμιο Κρήτης 
Σχολή Επιστημών Αγωγής 
Παιδαγωγικό Τμήμα Δημοτικής Εκπαίδευσης 

ΠΡΟΓΡΑΜΜΑ 

ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ 

Α'/ΘΜΙΑΣ ΕΚΠΑΙΔΕΥΣΗΣ 

Εσωτερικός Κανονισμός 
Ρέθυμνο 2014 

Περιεχόμενα: 

Αρθρο 1. Αντικείμενο και σκοπός. 

Άρθρο 2. Απονεμόμενος Τίτλος Σπουδών. 

Άρθρο 3. Όργανα Προγράμματος Παιδαγωγικής και 
Διδακτικής Επάρκειας. 

Αρθρο 4. Κριτήρια επιλογής φοιτητών στο Προγράμ¬ 
ματος Παιδαγωγικής και Διδακτικής Επάρ¬ 
κειας. 

Αρθρο 5. Διάρκεια Σπουδών Προγράμματος ΠΠΔΕ. 

Αρθρο 6. Αναστολή φοίτησης - Οριστική Διακοπή Φοί¬ 
τησης - Διαγραφή φοιτητή/τριας. 

Άρθρο 7. Οικονομική διαχείριση Δίδακτρα-Υποτροφίες. 

Άρθρο 8. Πρόγραμμα Σπουδών για απόκτηση του 
ΠΠΔΕ. 

Αρθρο 9. Αξιολόγηση και βαθμολογία του ΠΠΔΕ. 

Αρθρο 10. Φοιτητική Μέριμνα. 

Αρθρο 11. Αξιολόγηση του ΠΠΔΕ. 

Αρθρο 12. Πειθαρχικά ζητήματα. 

Προοίμιο: 

Αρθρο 1 

Αντικείμενο και σκοπός 

1. Το Παιδαγωγικό Τμήμα Δημοτικής Εκπαίδευσης της 
Σχολής Επιστημών Αγωγής του Πανεπιστημίου Κρή¬ 
της υλοποιεί Πρόγραμμα Παιδαγωγικής και Διδακτικής 
Επάρκειας (εφεξής για χάριν συντομίας ΠΠΔΕ) από το 
ακαδημαϊκό έτος 2013-2014, σύμφωνα με την υπ’ αριθμ. 
17785/Γ2/7.2.2014 (ΦΕΚ Β' 378/18.2.2014) απόφαση του 
Υπουργού Παιδείας και Θρησκευμάτων με τίτλο «Έγκρι¬ 
ση του Προγράμματος Παιδαγωγικής και Διδακτικής 
Επάρκειας Αποφοίτων Πανεπιστημιακών Τμημάτων, του 
Παιδαγωγικού Τμήματος Δημοτικής Εκπαίδευσης της 
Σχολής Επιστημών Αγωγής του Πανεπιστημίου Κρήτης», 
και τις διατάξεις της περίπτωσης α' της παραγράφου 3 
του νόμου 3848/2010 (ΦΕΚ Α' 71/19.5.2010) όπως τροπο¬ 
ποιήθηκε και ισχύει την περίπτωση α της παραγράφου 
22 του νόμου 4186/2013 (ΦΕΚ Α' 193/17.9.2013). 

Το πρόγραμμα θα επικεντρώνεται στις Επιστήμες 
της Αγωγής και τη Διδακτική πράξη και θα οδηγεί στη 
λήψη του Πιστοποιητικού Παιδαγωγικής και Διδακτικής 
Επάρκειας - Πιστοποιητικό στις Επιστήμες της Αγωγής- 
σύμφωνα με τις ως άνω διατάξεις όπου ορίζεται ότι 
το Πιστοποιητικό Παιδαγωγικής και Διδακτικής Επάρ¬ 
κειας αποτελεί αναγκαία προϋπόθεση διορισμού στη 
δημόσια και ιδιωτική πρωτοβάθμια και δευτεροβάθμια 
εκπαίδευση. 

Το παρόν πρόγραμμα που υλοποιείται από το Κέντρο 
Μελέτης και Έρευνας της Ιστορίας της Εκπαίδευσης 
και του Διδασκαλικού Επαγγέλματος (ΚΕ.Μ.Ε.Ι.Ε.Δ.Ε 
ΦΕΚ Β' 2225/10.09.2013 και 2453/01.10.2013) του Π.Τ.Δ.Ε. 
σκοπό έχει να καλύψει τις υπάρχουσες ανάγκες των 
αποφοίτων Πανεπιστημιακών Τμημάτων ή των κατό¬ 
χων ισότιμων τίτλων σπουδών, των ΑΤΕΙ, Ωδείων, κ.λπ. 

της ημεδαπής ή της αλλοδαπής, οι οποίοι σύμφωνα με 
το ισχύον νομικό πλαίσιο δύνανται να εργαστούν στην 
δημόσια και ιδιωτική Εκπαίδευση, των εκπαιδευτικών 
ειδικοτήτων που εργάζονται ήδη στην δημόσια εκπαί¬ 
δευση και θέλουν να συμμετέχουν στο προσφερόμενο 
πρόγραμμα, καθώς και όσων επιθυμούν να αποκτήσουν 
το παρόν πιστοποιητικό, ανεξαρτήτως του χρόνου ει¬ 
σαγωγής στην τριτοβάθμια εκπαίδευση ή του τίτλου 
σπουδών τους. 

Το πρόγραμμα είναι ετήσιας διάρκειας 440 ωρών πε¬ 
ρίπου, οι οποίες κατανέμονται σε δύο (2) συνολικά εξά¬ 
μηνα φοίτησης με τρεις άξονες: παιδαγωγική μόρφωση/ 
διδασκαλία - διδακτική κατάρτιση - πρακτική άσκηση. 
Περιλαμβάνει δέκα (10) συνολικά μαθήματα, ενώ για 
τη λήψη του πιστοποιητικού θα απαιτείται, εκτός των 
άλλων, και η συγγραφή διπλωματικής εργασίας. 

Αρθρο 2 

Απονεμόμενος Τίτλος Σπουδών 

Το Πρόγραμμα οδηγεί στη λήψη του Πιστοποιητικού 
Παιδαγωγικής και Διδακτικής Επάρκειας - Πιστοποιητικό 
στις Επιστήμες της Αγωγής - σύμφωνα με τις αναλυτικά 
αναφερόμενες στο Αρθρο 1 του παρόντος Εσωτερικού 
Κανονισμού και της αντίστοιχης Υπουργικής απόφασης. 

Αρθρο 3 

Όργανα Προγράμματος 
Παιδαγωγικής και Διδακτικής Επάρκειας 

Επιστημονική Επιτροπή: 

Κ. Γ. Καρράς, Επίκ. Καθηγητής ΠΤΔΕ Παν/μίου Κρήτης, 
Επιστημονικός Υπεύθυνος Έργου 

Α. Γ. Χουρδάκης, Καθηγητής ΠΤΔΕ Παν/μίου Κρήτης 

Η. Κουρκούτας, Αν. Καθηγητής ΠΤΔΕ, Παν/μίου Κρήτης 

Π. Καλογιαννάκη, Καθηγήτρια ΠΤΔΕ, Παν/μίου Κρήτης 

Επιτροπή Αξιολόγησης Προγράμματος: 

Ε. Βασιλάκη, Αν. Καθηγήτρια, Πρόεδρος ΠΤΔΕ Παν/μίου 
Κρήτης 

Ν. Ανδρεαδάκης, Αν. Καθηγητής ΠΤ ΔΕ Παν/μίου Κρήτης 

Γραμματικόπουλος, Επίκ. Καθηγητής ΠΤΠΕ, Παν/μίου 
Κρήτης 

Αρθρο 4 

Κριτήρια επιλογής φοιτητών στο 
Πρόγραμμα Παιδαγωγικής και Διδακτικής Επάρκειας, 

1. Στο ΠΠΔΕ για την απόκτηση του πιστοποιητικού 
γίνονται δεκτοί, σύμφωνα με τις αναφερόμενες στο 
προοίμιο του παρόντος διατάξεις και την εκδοθείσα 
υπουργική απόφαση, απόφοιτοι Πανεπιστημιακών Τμη¬ 
μάτων ή των κατόχων ισότιμων τίτλων σπουδών, των 
ΑΤΕΙ, Ωδείων, κ,λπ. της ημεδαπής ή ομοταγών αναγνω¬ 
ρισμένων ιδρυμάτων της αλλοδαπής. 

2. Ο αριθμός των κατ’ έτος εισακτέων θα καθοριστεί 
από την Επιτροπή Ακαδημαϊκού Συντονισμού του ΠΠΔΕ. 

3. Για την επιλογή των φοιτητών/τριών που θα παρα¬ 
κολουθήσουν το ΠΠΔΕ για απόκτηση «Πιστοποιητικού 
Παιδαγωγικής και Διδακτικής Επάρκειας -Πιστοποιητικό 
στις Επιστήμες της Αγωγής», θα τηρείται αυστηρή σειρά 
προτεραιότητας. 

Αρθρο 5 

Διάρκεια Σπουδών Προγράμματος ΠΠΔΕ. 

Στο πρόγραμμα σπουδών συμμετέχουν Καθηγητές 
(Καθηγητές πρώτης βαθμίδας, Αναπληρωτές Καθηγη¬ 


τές, Επίκουροι Καθηγητές) και υπηρετούντες Λέκτορες 
ημεδαπών ή αλλοδαπών Πανεπιστημίων ή ισότιμων Εκ¬ 
παιδευτικών Ιδρυμάτων, διδάκτορες και ερευνητές της 
ημεδαπής ή αλλοδαπής με απόφαση της Επιστημονικής 
Επιτροπής. Η διάρκεια του Προγράμματος Παιδαγωγικής 
και Διδακτικής Επάρκειας (ΠΠΔΕ) για την απόκτηση του 
Πιστοποιητικού, ορίζεται στα δύο (2) διδακτικά εξάμηνα. 
Ο χρόνος ολοκλήρωσης των σπουδών δεν μπορεί να 
υπερβαίνει τα δύο (2) ακαδημαϊκά έτη, από την ημερο¬ 
μηνία εγγραφής στο ΠΠΔΕ, συμπεριλαμβανομένων των 
διαστημάτων που ο/η φοιτητής/τρια έχει λάβει από την 
αρμόδια επιτροπή αναστολή φοίτησης. 

Αρθρο 6 

Αναστολή Φοίτησης - Οριστική Διακοπή Φοίτησης - 
Διαγραφή φοιτητή/τριας. 

1. Φοιτητής/τρια που επιθυμεί αναστολή της φοίτη¬ 
σης του/της υποχρεούται να υποβάλει έγκαιρα αίτηση 
στη Γραμματεία του ΠΠΔΕ. για άδεια αναστολής. Κάθε 
αίτημα αναστολής εξετάζεται από την ΕΑΣ. του ΠΠΔΕ., 
η οποία εισηγείται σχετικά. 

2. Η αναστολή φοίτησης δίνεται για χρονικά διαστή¬ 
ματα ίσα (α) με ένα ακαδημαϊκό εξάμηνο ή (β) ένα ακα¬ 
δημαϊκό έτος, σύμφωνα με το ισχύον κάθε φορά ακα¬ 
δημαϊκό ημερολόγιο της Σχολής. Μόνο σε εξαιρετικές 
περιπτώσεις ανωτέρας βίας και σε συνέχεια απόφασης 
των αρμοδίων οργάνων, μπορεί να εγκριθεί αναστολή 
σπουδών κατά τη διάρκεια ενός ακαδημαϊκού εξαμήνου. 
Στην περίπτωση αυτή, η αναστολή έχει άμεση ισχύ, 
επιφέρει αυτόματα την ακύρωση της εγγραφής στα μα¬ 
θήματα του συγκεκριμένου ακαδημαϊκού εξαμήνου, και 
πίστωση των διδάκτρων που τυχόν έχει καταβάλει ο/η 
φοιτητής/τρια. Μετά το πέρας ακαδημαϊκού εξαμήνου 
δεν χορηγούνται αναδρομικά αναστολές φοίτησης για 
το εξάμηνο που ολοκληρώθηκε. 

3. Μετά το πέρας της αναστολής φοίτησης, ο/η φοι- 
τητής/τρια, είναι υποχρεωμένος/η να παρακολουθήσει 
όλα τα μαθήματα, εργαστήρια, σεμινάρια κ.λπ., τα οποία 
δεν είχε ολοκληρώσει επιτυχώς πριν από την αναστολή. 

4. Οριστική διακοπή φοίτησης μπορεί να γίνει κα¬ 
τόπιν υποβολής σχετικού γραπτού αιτήματος του/της 
φοιτητής/τρια προς το ΠΠΔΕ, πράξη η οποία είναι αμε- 
τάκλητη. 

5. Διαγραφή φοιτητή/τριας, από το ΠΠΔΕ μπορεί να 
γίνει για τους ακόλουθους λόγους: 

α) λόγω πλημμελούς εκπλήρωσης των υποχρεώσεων 
του/της φοιτητή/τριας, όπως αυτές περιγράφονται στον 
παρόντα Κανονισμό, β) λόγω μη καταβολής των προβλε- 
πόμενων διδάκτρων και γ) λόγω πειθαρχικών παραπτω¬ 
μάτων του/της φοιτητή/τριας, σύμφωνα με το άρθρο 15 
του παρόντος κανονισμού. Η διαγραφή γίνεται κατόπιν 
σχετικής εισήγησης της ΕΑΣ. του ΠΠΔΕ προς την Γ.Σ.Ε.Σ. 
του Τμήματος ή του αρμόδιου κάθε φορά οργάνου και 
λήψης σχετικής Απόφασης από το τελευταίο όργανο. 
Η σχετική απόφαση κοινοποιείται εντός δεκαπέντε (15) 
ημερών στον/στην ενδιαφερόμενο/η φοιτητή/τρια και 
αυτός/ή έχει δικαίωμα υποβολής ένστασης εντός μηνάς 
από την ημερομηνία έκδοσης της σχετικής απόφασης. 
Η ένσταση κρίνεται τελεσίδικα από τα ανωτέρω όργανα. 

6. Σε περίπτωση οριστικής διακοπής φοίτησης ή δι¬ 
αγραφής φοιτητή/τριας για οποιοδήποτε λόγο, τα ήδη 
καταβληθέντα δίδακτρα δεν επιστρέφονται. 

Αρθρο 7 

Οικονομική διαχείριση - Δίδακτρα - Υποτροφίες 

Η οικονομική διαχείριση του Προγράμματος συμπερι- 
λαμβανομένης και της κατ’ έτος αναθεώρησης του προ¬ 
ϋπολογισμού από τον επιστημονικό υπεύθυνο του Προ¬ 
γράμματος πραγματοποιείται από τον Ειδικό Λογαριασμό 
Κονδυλίων και'Ερευνας του Πανεπιστημίου Κρήτης. 

Το Πρόγραμμα που εντάσσεται ως εκπαιδευτικό/επι- 
μορφωτικό έργο, με επιστημονικό υπεύθυνο που έχει 
οριστεί από τη Συνέλευση του Παιδαγωγικού Τμήματος 
Δημοτικής Εκπαίδευσης. 

Η Ομάδα Έργου είναι τετραμελής, ταυτίζεται με την 
Επιτροπή Ακαδημαϊκού Συντονισμού του Προγράμμα¬ 
τος και ορίζεται από τη Συνέλευση του Παιδαγωγικού 
Τμήματος Δημοτικής Εκπαίδευσης. 

Σύμφωνα με την αναφερόμενη στο προοίμιο του πα¬ 
ρόντος Υπουργική απόφαση, το Πρόγραμμα χρηματο¬ 
δοτείται από τη δαπάνη της συμμετοχής των επιμορ- 
φούμενων και την καταβολή διδάκτρων. Τα δίδακτρα 
χρησιμοποιούνται από το Πρόγραμμα Παιδαγωγικής και 
Διδακτικής Επάρκειας για τις πόσης φύσεως δαπάνες 
που απαιτούνται για την εκπαίδευση των φοιτητών/ 
τριών, τη στήριξη της πραγματοποιούμενης στα πλαίσια 
του προγράμματος έρευνας και γενικά για την εύρυθμη 
λειτουργία και συνεχή υλικοτεχνική αναβάθμιση του 
ΚΕΜΕΙΕΔΕ και του ΠΠΔΕ στους χώρους όπου λειτουργεί 
(Πανεπιστημιούπολη Γάλλου, πόλη Ρεθύμνου). 

Οι λειτουργικές δαπάνες υλοποίησης του Προγράμ¬ 
ματος, η ανάλυση δε και η αναμόρφωση του προϋπολο¬ 
γισμού του Προγράμματος όσον αφορά προμήθειες σε 
ομοειδή προϊόντα/ υπηρεσίες/έργα πραγματοποιείται 
από τον επιστημονικό υπεύθυνο του Προγράμματος 
στον ΕΛΚΕ του Πανεπιστημίου Κρήτης. 

Ο τρόπος υλοποίησης των δαπανών καθορίζεται από 
τα αρμόδια όργανα του ΚΕΜΕΙΕΔΕ του ΠΤΔΕ της Σχο¬ 
λής Επιστημών Αγωγής του Πανεπιστημίου Κρήτης. 

Το κόστος συμμετοχής στο Πρόγραμμα είναι 1.660 
ευρώ και μπορεί να καταβληθεί μέσω του ΕΛΚΕ του 
Πανεπιστημίου Κρήτης σε δύο δόσεις, ως εξής: 

Α' δόση: 1000 ευρώ 

Β' δόση: 660 ευρώ έως και δύο μήνες μετά την έναρξη 
του προγράμματος. 

Το πρόγραμμα θα προκηρύσσεται και για τα επό¬ 
μενα ακαδημαϊκά έτη από το 2014 και εξής από το 
ΚΕΜΕΙΕΔΕ στους χώρους του ΠΤΔΕ και στους χώρους 
του ΚΕΜΕΙΕΔΕ στην πανεπιστημιούπολη Γάλλου και 
στην πόλη του Ρεθύμνου σύμφωνα με την υπ’ αριθμ. 
327/31.07.2014 απόφαση της Συγκλήτου. 

Η Επιτροπή Ακαδημαϊκού σχεδιασμού του Προγράμμα¬ 
τος με αιτιολογημένη απόφαση της μπορεί να απαλλάσσει 
μερικά ή ολικά από την υποχρέωση καταβολής διδάκτρων 
επιμορφούμενους εφόσον συντρέχουν ειδικοί λόγοι. 

Αρθρο 8 

Πρόγραμμα Σπουδών για απόκτηση του ΠΠΔΕ 

1. Για την απόκτηση του Π.Π.Δ.Ε απαιτείται: 

- Η επιτυχής παρακολούθηση και ολοκλήρωση 8 μα¬ 
θημάτων του Προγράμματος. 

- Η επιτυχής παρακολούθηση του προγράμματος Πρα¬ 
κτικής Ασκησης. 

- Η επιτυχής εκπόνηση Διπλωματικής εργασίας. 

- Βασική προϋπόθεση για τη λήψη του ΠΠΔΕ είναι 
ο επιμορφούμένος να έχει παρακολουθήσει τα 4/5 


τουλάχιστον των ωρών δια ζώσης ή εξ αποστάσεως 
διδασκαλίας του προγράμματος. Τα προτεινόμενα μα¬ 
θήματα είναι ενδεικτικά. Η όποια αλλαγή στο πλαίσιο 
αυτό προσδιορίζεται από τις τρέχουσες ανάγκες του 
Προγράμματος και των επιμορφούμενων κάθε φορά 
που θα υλοποιείται το πρόγραμμα. 

2. Το Πρόγραμμα υλοποιείται με πρότυπες μορφές 
εκπαίδευσης που συνδυάζουν μεικτή εκπαιδευτική δια¬ 
δικασία: 

(α) δια ζώσης μαθήματα, η παρακολούθηση των οποί¬ 
ων είναι υποχρεωτική και 

(β) πρότυπες διαδικασίες από απόσταση ηλεκτρονικής 
μάθησης, βιντεοσκοπήσεις, κ.λπ. 

Στα δια ζώσης μαθήματα αναπτύσσονται θεωρητικοί 
προβληματισμοί, διασαφηνίζονται έννοιες, προωθείται 
η ανάπτυξη της κριτικής σκέψης και η συνεργατική 
μάθηση και υλοποιείται μέρος της αξιολόγησης των 
επιμέρους μαθημάτων, ενώ με τις διαδικασίες ηλεκτρο¬ 
νικής μάθησης εξασφαλίζεται η διαρκής συμμετοχή, 
σύγχρονη και ασύγχρονη διαρκής επικοινωνία μεταξύ 
διδασκόντων/ διδασκουσών και επιμορφούμενων φοι- 
τητών/τριών. 

3. Φόρτος Εργασίας και Πιστωτικές μονάδες 

Ο φόρτος εργασίας που απαιτείται να καταβάλλει 
κάθε επιμορφούμενος/η για την απόκτηση του Π.Π.Δ.Ε. 
αποτιμάται σε τετρακόσιες σαράντα ώρες (440), που 
αντιστοιχούν στην κατοχύρωση εξήντα δύο (62) πιστω¬ 
τικών μονάδων ΕΟΤδ και πραγματοποιούνται σε είκοσι 
έξι (26) πλήρης εβδομάδες διδασκαλίας, ως εξής: 

α. Για το πρώτο εξάμηνο σπουδών (δέκα τρεις (13) 
εβδομάδες) απαιτείται φόρτος εργασίας διακοσίων δέκα 
ωρών (210) που αντιστοιχούν σε κατοχύρωση είκοσι (20) 
πιστωτικών μονάδων Ε0Τ3. Για το κάθε μάθημα αντι¬ 
στοιχούν 4 πιστωτικές μονάδες που αναλύονται ως εξής: 

- 42 διδακτικές ώρες (δια ζώσης, σύγχρονη, ασύγχρονη 
διδασκαλία) 

- 70 ώρες μελέτη και εργασίες (μία υποχρεωτική ερ¬ 
γασία για το κάθε μάθημα). 

β. Για το δεύτερο εξάμηνο σπουδών (δέκα τρεις (13) 
εβδομάδες) απαιτείται φόρτος εργασίας διακοσίων 
τριάντα ωρών (230) που αντιστοιχούν σε κατοχύρωση 
σαράντα δύο (42) πιστωτικών μονάδων ΕΟΤδ. 

Γ ια το κάθε μάθημα αντιστοιχούν 4 πιστωτικές μονά¬ 
δες που αναλύονται ως εξής: 

- 42 διδακτικές ώρες (δια ζώσης, σύγχρονη, ασύγχρονη 
διδασκαλία) 

- 70 ώρες μελέτη και εργασίες (μία υποχρεωτική ερ¬ 
γασία για το κάθε μάθημα). 

Γ ια την πρακτική άσκηση αντιστοιχούν 12 πιστωτικές 
μονάδες που αναλύονται ως εξής: 

- 50 διδακτικές ώρες (δια ζώσης, σύγχρονη, ασύγχρονη 
διδασκαλία) 

- 280 ώρες μελέτη και εργασίες (τέσσερις υποχρεω¬ 
τικές εργασίες - δημιουργία φακέλου). 

Γ ια την διπλωματική εργασία αντιστοιχούν 18 πιστω¬ 
τικές μονάδες που αναλύονται ως εξής: 

- 54 διδακτικές ώρες (δια ζώσης, σύγχρονη, ασύγχρονη 
διδασκαλία) 

- 350 ώρες μελέτης, βιβλιογραφικής ανασκόπησης, 
έρευνας και συγγραφής. 

γ. Αναλυτικότερα, το Πρόγραμμα Σπουδών, ο φόρ¬ 
τος εργασίας και οι αντίστοιχες Πιστωτικές Μονάδες 
(ΕΟΤδ), κατανέμονται ως εξής: 

Ενδεικτικό 1 πλαίσιο 

Παιδαγωγική - 

Συγκριτική 

Παιδαγωγική 

Π.Κ. 02Υ 

Αναπτυξιακή - 

Παιδαγωγική 

Ψυχολογία 

42 

4 

Π.Κ. 03Υ 

Ιστορία της 
Εκπαίδευσης 

42 

4 

1 

ί 

! Π.Κ. 04Υ 

[ 

ι 

: 

Σύγχρονα 
προβλήματα 
κοινωνικοποίησης 
του μαθητή 
(προβλήματα 
συμπεριφοράς, 
διαφυλικές σχέσεις, 
ρατσισμός, κ.λπ.) 

42 

4 

Δ.Κ. 05Υ 

Εκπαιδευτικές 
Εφαρμογές Η/Υ και 
εξ Αποστάσεως 
Εκπαίδευση 

42 

4 





Δ.Κ. 06Υ 

Διδακτική 
Μεθοδολογία και 
Αξιολόγηση μαθητών 

42 

4 

Δ.Κ. 07Υ 

Εναλλακτικές 

Μορφές Διδασκαλίας 
και ο Εκπαιδευτικός 
ως Ερευνητής 

42 

4 

Δ.Κ. 08Υ 

Διδακτική 

μαθημάτων 

ειδικότητας 

(Διδακτική 

φιλολογικών 

μαθημάτων, 

μαθηματικών, 

φυσικής, κ.λπ.) 

42 

4 


1 , 

Τα προτεινόμενα μαθήματα είναι ενδεικτικά. Η όποια αλλαγή στο πλαίσιο αυτό θα προσδιορίζεται από 
τις τρέχουσες ανάγκες του Προγράμματος και των επιμορφούμενων κάθε φορά που θα υλοποιείται το 
πρόγραμμα. 

Δ.Κ. 09Υ 

Πρακτική Άσκηση 

μαθημάτων 

ειδικότητας 

(φιλολογικά 

μαθήματα, 

μαθηματικά, φυσική, 

κ.λπ.) 

50 

12 

Π-Δ.Κ. ΙΟΥ 

Διπλωματική 

Εργασία 

54 

18 

Σύνολο : 


440 

62 


Άρθρο 9 

Αξιολόγηση και βαθμολογία του ΠΠΔΕ 

1. Η συμμετοχή στο Πρόγραμμα προϋποθέτει τη συ¬ 
στηματική παρακολούθηση και την επιτυχή ολοκλή¬ 
ρωση όλων των προαπαιτούμενων σε κάθε μάθημα. 
Η αξιολόγηση διεξάγεται με πολλαπλές εναλλακτικές 
και συμπληρωματικές μεθόδους συνεχούς αξιολόγησης, 
σύμφωνα με τη φύση του μαθήματος. 

Τα κριτήρια αξιολόγησης περιλαμβάνουν: 

- συμμετοχή στα δια ζώσης μαθήματα 

- εκπόνηση εργασιών 

- συμμετοχή (πιθανή) σε ερευνητικές δραστηριότητες 

- συμμετοχή σε πρακτικές ασκήσεις 

- εξετάσεις σε συγκεκριμένη ύλη 

- διπλωματική εργασία 

Και εν γένει όποια άλλη μορφή αξιολόγησης κρίνουν 
οι διδάσκοντες απαραίτητη για την ολοκληρωμένη εκ¬ 
παίδευση και κατάρτιση των επιμορφούμενων. 

2. Για την απονομή Πιστοποιητικού Παιδαγωγικής και 
Διδακτικής Επάρκειας απαιτείται ο/η επιμορφούμενος/η 
να έχει: 

- επιτύχει τουλάχιστον τη βαθμολογική βάση (5/10) σε 
κάθε μάθημα εξαμήνου, 

- να έχει ολοκληρώσει τις υποχρεώσεις του στα πλαί¬ 
σια της Πρακτικής Άσκησης, 

- να έχει καταθέσει εντός προθεσμιών όλες τις εργα¬ 
σίες και να έχει επιτύχει τουλάχιστον τη βαθμολογική 
βάση (5/10), 

- να έχει παραδώσει εντός των ορισμένων προθε¬ 
σμιών τη διπλωματική εργασία και να έχει επιτύχει τη 
βαθμολογική βάση (5/10), 

- να μην έχει απουσιάσει περισσότερες φορές από 
το 10% σε κάθε μορφή διδασκαλίας (δια ζώσης. Εξ 
αποστάσεως) για κάθε μάθημα. 

3. Για την εκπόνηση της Διπλωματικής Εργασίας ορί¬ 
ζεται στο τέλος του Α' εξαμήνου διμελής επιτροπή που 
εποπτεύει και καθοδηγεί τον/την επιμορφούμενο/η. 


Άρθρο 10 

Φοιτητική Μέριμνα 

1. Οι φοιτητές/τριες δικαιούνται να κάνουν χρήση όλων 
των εγκαταστάσεων, των υποδομών και των μέσων με 
τα οποία είναι εξοπλισμένο το Τμήμα και το ΚΕΜΕΙΕΔΕ, 
υπό τους όρους και τις προϋποθέσεις της τήρησης των 
υφιστάμενων για την λειτουργία του Πανεπιστημίου 
Κρήτης κανονισμών. 

Άρθρο 11 

Αξιολόγηση του ΠΠΔΕ 

Η Γ.Σ του τμήματος ύστερα από εισήγηση της Ε.Α.Σ 
ορίζει επιτροπή Εσωτερικής Αξιολόγησης (όπως ορίζε¬ 
ται από το άρθρο 3), αποτελούμενη από διεθνώς ανα¬ 
γνωρισμένους επιστήμονες έχοντες γνωστικό αντικεί¬ 
μενο σχετικό με το αντικείμενο του Π.Π.Δ.Ε., σύμφωνα 
με τα προβλεπόμενα από το Νόμο 3848/2010. 

Η Επιτροπή Εσωτερικής Αξιολόγησης (Ε.Ε.Α) αξιολο¬ 
γεί το πρόγραμμα σπουδών καθώς και το σύνολο των 
εκπαιδευτικών και ερευνητικών δραστηριοτήτων του 
Π.Π.Δ.Ε, καταγράφει τα συμπεράσματα και τις παρα¬ 
τηρήσεις της σε μια έκθεση την οποία παραδίδει στον 
Επιστημονικό Υπεύθυνο του Προγράμματος και στον/ 
στην Πρόεδρο του τμήματος. 

Αρθρο 12 

Πειθαρχικά ζητήματα 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στην Επιτροπή Ακαδη¬ 
μαϊκού Συντονισμού για κρίση και λήψη των σχετικών 
αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 8 Οκτωβρίου 2014 

Ο Πρύτανης 
ΕΥΡΙΠΙΔΗΣ ΣΤΕΦΑΝΟΥ 

